Riešės tvenkinys
Riešės tvenkinys – tvenkinys Lietuvoje, Vilniaus rajone, 2 km į šiaurės vakarus nuo Didžiosios Riešės. Sudarytas užtvenkus Riešės upę (Neries intakas) 14,3 km nuo jos žiočių. Tvenkinio ilgis iš pietvakarių į šiaurės rytus – 0,4 km, plotis – iki 0,23 km. Altitudė 142 m. Krantai neaukšti. Vakarinis galas užpelkėjęs. Šiaurinis krantas apaugęs medžiais. Aplink tvenkinį daugiausia plyti pievos. Pietinėje pakrantėje įsikūrusi Riešės gyvenvietė. Tvenkinys įrengtas 1970 m.